ఆర్ధిక మంత్రి నిర్మలా సీతారామన్‌
Nirmala sitharaman
న్యూఢిల్లీ: ఆర్ధికవృద్ధికి మరింత ఊతం ఇచ్చేవిధంగా రిజర్వుబ్యాంకు నిర్వహించనున్న మానిటరీ పాలసీ కమిటీ సమావేశంలో సమీక్షల తర్వాత మరింత వడ్డీరేట్ల తగ్గింపు అవసరం అవుతుందని ఆర్ధిక మంత్రి నిర్మలా సీతారామన్‌ పేర్కొన్నారు. బెంచ్‌మార్క్‌ భారత్‌ పదేళ్ల బాండ్ల రాబడులు 10బేసిస్‌ పాయింట్లు తగ్గి 6.43శాతంగా ఉన్నాయి ఒకసారి ఏకంగా 6.42శాతానికి దిగజారిన తర్వాత కొద్దిగా మెరుగుపడ్డాయి. ఇక విదేశీ సావరిన్‌బాండ్లజారీపై ప్రభుత్వం ఎలాంటి సమీక్ష చేయదలుచుకోలేదని ఆర్ధికమంత్రి వివరించారు. ముందు కేంద్ర బ్యాంకు వడ్డీరేట్ల తగ్గింపులు అవసరం అవుతాయని ఆమె భావించారు. ఇక విదేశీపోర్టుఫోలియో ఇన్వెస్టర్లపై విధించిన సర్‌ఛార్జి వారిని సతమతం చేసేందుకు కాదని ఆమె వెల్లడించారు.బిజెపి సిద్ధాంత గురువు ఆర్‌ఎస్‌ఎస్‌ ప్రభుత్వం విదేశీ కరెన్సీ బాండ్లను విక్రయించడం ద్వారా నిధులు సమీకరించాలని ప్రభుత్వంపై ఒత్తిడితెచ్చిందన్న కథనాల నేపథ్యంలో ఎవరి ఒత్తిడిలేదని, సెంట్రల్‌బ్యాంకు, ఆర్ధిక మంత్రిత్వఆఖ లనిర్ణయానుసారమే విదేశీ కరెన్సీ బాండ్లు జారీ అవుతాయని వెల్లడించారు. అయితే తాను మాత్రం ఎలాంటి సమీక్ష చేయడంలేదని, తనను ఎవ్వరూ సమీక్ష చేయాలని కూడా కోరలేదని సీతారామన్‌ వెల్లడించారు. అయితే మరింతగా రెపోరేట్లనున తగ్గించే అవకాశం ఉందని పేర్కొన్నారు. ఆశాజనకమైన రేట్‌కట్‌ను ఏర్పాటుచేయాలని ఆర్ధికవృద్ధికి ఊతం ఇచ్చే కార్యాచరణ అనివార్యం అవుతుందని ఆమె పేర్కొన్నారు.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/